text: नई दिल्ली। बॉलीवुड एक्‍ट्रेस अनुष्‍का शर्मा इस समय अपनी फिल्‍म से ज्‍यादा बल्जिंग डिस्क नामक बीमारी की वजह से सुर्खियों में हैं. बता दें एक दम फिट नज़र आने वाली अनुष्‍का को बल्जिंग डिस्क बीमारी हो गई है, जिसकी वजह से उन्‍हें भयानक कमर दर्द का सामना करना पड़ रहा है. इसकी वजह से उन्हें एक जगह पर लगातार बैठने में दिक्‍कत हो रही है. लेकिन इतनी परेशानी होने के बाद भी अनुष्का शर्मा लगातार सुई-धागा का प्रमोशन कर रही हैं.